CELEX: 32020D1573
Language: et
Date: 2020-10-28 00:00:00
Title: Komisjoni Otsus (EL) 2020/1573, 28. oktoober 2020, millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (teatavaks tehtud numbri C(2020) 7511 all)

29.10.2020   
               
               
                  ET
               
               
                  Euroopa Liidu Teataja
               
               
                  L 359/8
               
            
         KOMISJONI OTSUS (EL) 2020/1573,
         28. oktoober 2020,
         millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal
         
            
               (teatavaks tehtud numbri C(2020) 7511 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. oktoobri 2009. aasta direktiivi 2009/132/EÜ direktiivi 2006/112/EÜ artikli 143 punktide b ja c rakendusala määratluse kohta seoses teatavate kaupade käibemaksuvabastusega nende lõplikul importimisel, (1) eriti selle artikli 53 esimest lõiku, koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikliga 131,
         võttes arvesse nõukogu 16. novembri 2009. aasta määrust (EÜ) nr 1186/2009, millega kehtestatakse ühenduse tollimaksuvabastuse süsteem, (2) eriti selle artikli 76 esimest lõiku, koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikliga 131,
         ning arvestades järgmist:
         
                     (1)
                  
                  
                     Komisjoni otsusega (EL) 2020/491, (3) mida muudeti komisjoni otsusega (EL) 2020/1101, (4) vabastati COVID-19 puhangu mõju vastu võitlemiseks vajalikud imporditavad kaubad kuni 31. oktoobrini 2020 imporditolli- ja käibemaksust.
                  
               
                     (2)
                  
                  
                     Komisjon konsulteeris 29. septembril 2020 vastavalt otsuse (EL) 2020/491 põhjendusele 5 liikmesriikide ja Ühendkuningriigiga, kas pikendamine on vajalik, misjärel liikmesriigid taotlesid maksuvabastuse pikendamist.
                  
               
                     (3)
                  
                  
                     Ühendkuningriik taotles otsuse (EL) 2020/491 pikendamist kuni üleminekuperioodi lõpuni. Alates üleminekuperioodi lõpust kohaldatakse Ühendkuningriigi suhtes ja Ühendkuningriigis seoses Põhja-Iirimaaga vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“) lisatud Iirimaa ja Põhja-Iirimaa protokolli artikli 5 lõigetele 3 ja 4 ning artiklile 8 liidu õigusaktide sätteid imporditavate kaupade vabastamise kohta imporditolli- ja käibemaksust. Ühendkuningriik ei taotlenud aga Põhja-Iirimaale imporditavate kaupade vabastamist imporditolli- ja käibemaksust. Seepärast tuleks otsuse (EL) 2020/491 pikendamist kohaldada Ühendkuningriigi suhtes üksnes kuni üleminekuperioodi lõpuni kooskõlas väljaastumislepingu artikli 127 lõikega 1.
                  
               
                     (4)
                  
                  
                     Liikmesriikide poolt otsuse (EL) 2020/491 alusel korraldatud import on olnud kasulik, sest riiklikud organisatsioonid või liikmesriikide pädevate asutuste heakskiidetud organisatsioonid on saanud juurdepääsu vajalikele ravimitele, meditsiiniseadmetele ja isikukaitsevahenditele, mille varud on napid. Asjaomaste kaupadega seotud statistika on näidanud, et imporditakse ikka veel palju. Kuna COVID-19-sse nakatumiste arv liikmesriikides ohustab endiselt rahvatervist ja kuna COVID-19 pandeemia vastu võitlemiseks vajalikke kaupu liikmesriikides ikka veel napib, on vaja pikendada otsuses (EL) 2020/491 sätestatud kohaldamisaega.
                  
               
                     (5)
                  
                  
                     Et liikmesriigid saaksid nõuetekohaselt esitada teabe otsusest (EL) 2020/491 tulenevate kohustuste kohta, on asjakohane pikendada otsuse (EL) 2020/491 artikliga 2 ette nähtud tähtaega. Ühendkuningriigi aruandlustähtaega tuleks kohandada, et võtta arvesse erandi lühemat kohaldamisaega.
                  
               
                     (6)
                  
                  
                     Taotletud pikendamise küsimuses konsulteeriti 14. oktoobril 2020 liikmesriikidega vastavalt määruse (EÜ) nr 1186/2009 artiklile 76 ja direktiivi 2009/132/EÜ artiklile 53.
                  
               
                     (7)
                  
                  
                     Otsust (EL) 2020/491 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (EL) 2020/491 muudetakse järgmiselt.
            
                        1)
                     
                     
                        Artiklit 2 muudetakse järgmiselt:
                        
                                    a)
                                 
                                 
                                    sissejuhatav osa asendatakse järgmisega:
                                    „Liikmesriigid esitavad komisjonile hiljemalt 31. augustiks 2021 järgmise teabe:“;
                                 
                              
                                    b)
                                 
                                 
                                    lisatakse teine lõik:
                                    „Ühendkuningriik esitab komisjonile esimeses lõigus osutatud teabe hiljemalt 30. aprilliks 2021.“
                                 
                              
                  
                        2)
                     
                     
                        Artikkel 3 asendatakse järgmisega:
                        
                           „Artikkel 3
                           
                           Artiklit 1 kohaldatakse kaupade suhtes, mis imporditakse ajavahemikus 30. jaanuarist 2020 kuni 30. aprillini 2021.
                           Ühendkuningriiki imporditavate kaupade suhtes kohaldatakse artiklit 1 alates 30. jaanuarist 2020 kuni 31. detsembrini 2020.“
                        
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 28. oktoober 2020
            
               
                  Komisjoni nimel
               
               
                  komisjoni liige
               
               Paolo GENTILONI
            
         
         
            (1)  ELT L 292, 10.11.2009, lk 5.
         
            (2)  ELT L 324, 10.12.2009, lk 23.
         
            (3)  Komisjoni 3. aprilli 2020. aasta otsus (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (ELT L 103, 3.4.2020, lk 1).
         
            (4)  Komisjoni 23. juuli 2020. aasta otsus (EL) 2020/1101, millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (ELT L 241, 27.7.2020, lk 36).